Еуразиялық экономикалық одақтың Кеден кодексі туралы шартты ратификациялау туралы
436-бап. Уәкілетті экономикалық оператордың міндеттерін орындауды қамтамасыз ету

1. Уәкілетті экономикалық оператордың міндеттерін орындауды қамтамасыз ету, мұндай қамтамасыз ету уәкілетті экономикалық операторлардың тізіліміне енгізу шарты болып табылған жағдайларда ұсынылады.
2. Уәкілетті экономикалық оператордың міндеттерін орындауды қамтамасыз ету осы Кодекске сәйкес мұндай заңды тұлғада кедендік баждарды, салықтарды, арнайы, демпингке қарсы, өтем баждарын төлеу бойынша міндет туындаған не ол кедендік баждарды, салықтарды, арнайы, демпингке қарсы, өтем баждарын төлеушімен кедендік баждарды, салықтарды, арнайы, демпингке қарсы, өтем баждарын төлеу бойынша ортақ міндеттерді бірге көтерген жағдайларда уәкілетті экономикалық оператордың міндеттерін орындауды қамтамасыз етеді.
3. Уәкілетті экономикалық оператордың міндеттерін орындауды қамтамасыз етуді уәкілетті экономикалық операторлардың тізіліміне енгізуге үміткер заңды тұлға не осындай тізілімге енгізілген заңды тұлға уәкілетті экономикалық операторлар тізіліміне енгізу туралы немесе уәкілетті экономикалық оператордың міндеттерін орындау мөлшерін азайту туралы немесе бір қамтамасыз ету тәсілін басқасымен ауыстыру туралы өтініш берілген кеден органына не мүше мемлекеттердің заңнамасына сәйкес айқындалған өзге кеден органына табыс етіледі.
4. Уәкілетті экономикалық оператордың міндеттерін орындау осы Кодекстің
63-бабы
1-тармағында көрсетілген не кедендік баждарды, салықтарды төлеу бойынша міндеттерді орындауды қамтамасыз ету үшін осы Кодекстің
63-бабы
1-тармағының алтыншы абзацына сәйкес мүше мемлекеттердің заңнамасында белгіленген тәсілдермен қамтамасыз етіледі.
5. Уәкілетті экономикалық оператордың міндеттерін орындауды қамтамасыз ету үшін осы баптың 3-тармағында көрсетілген заңды тұлға осы Кодекстің
63-бабы
1-тармағында көрсетілген не кедендік баждарды, салықтарды төлеу бойынша міндеттерді орындауды қамтамасыз ету үшін осы Кодекстің
63-бабы
1-тармағына сәйкес мүше мемлекеттердің заңнамаларында белгіленген тәсілдердің кез-келгенін таңдауға құқылы.
6. Кедендік реттеу туралы мүше мемлекеттердің заңнамаларында уәкілетті экономикалық оператордың міндеттерін орындауды қамтамасыз ету арнайы тәсілмен (тәсілдермен) қамтамасыз етілетіні белгіленуі мүмкін.
7. Уәкілетті экономикалық оператордың міндеттерін орындау осы баптың 3-тармағында көрсетілген заңды тұлғаның таңдауы бойынша осы баптың 6-тармағын ескере отырып, бірнеше тәсілдермен қамтамасыз етілуі мүмкін.
8. Уәкілетті экономикалық оператордың міндеттерін орындауды қамтамасыз етуді табыс еткен заңды тұлға, егер осы Кодекстің
11-бөліміне
,
77
және
270-баптарына
сәйкес алмастырылатын уәкілетті экономикалық оператордың міндеттерін орындауды қамтамасыз етуге өндіріп алу қолданылмаса, осы баптың 6-тармағын ескере отырып, қамтамасыз етудің бір тәсілін басқасына ауыстыруды жүзеге асыруға құқылы.
9. Уәкілетті экономикалық оператордың міндеттерін орындау заңды тұлға уәкілетті экономикалық операторлардың тізіліміне енгізілген кезеңінің ішінде, ал осы Кодексте көзделген жағдайларда кедендік баждарды, салықтарды, арнайы, демпингке қарсы, өтем баждарын төлеу жөніндегі міндетті орындау - кедендік баждарды, салықтарды, арнайы, демпингке қарсы, өтем баждарын төлеу жөніндегі міндеттерді тоқтатуға дейін үздіксіз қамтамасыз етілуі тиіс.
10. Уәкілетті экономикалық оператордың міндеттерін орындауды қамтамасыз етудің тәсілдерін қолдану тәртібі, қамтамасыз етудің бір тәсілінен басқасына ауыстырудың тәртібі, осы баптың 13 - 16-тармақтарына сәйкес уәкілетті экономикалық оператордың міндеттерін орындауды қамтамасыз етудің мөлшерін төмендету тәртібі, сондай-ақ мұндай қамтамасыз ету ұсынылатын валюта уәкілетті экономикалық оператордың міндеттерін орындауды қамтамасыз етуді ұсынатын кеден органының мүше мемлекетінің заңнамасында белгіленеді.
11. Егер уәкілетті экономикалық оператордың міндеттерін орындауды қамтамасыз етуді ұсыну үшін мұндай қамтамасыз етілу мөлшері белгіленген шетел валютасын осы баптың 10-тармағына сәйкес мүше мемлекеттің заңнамасында белгіленген валютаға қайта есептеу талап етілсе, мұндай қайта есептеу кепілгерлік шарт немесе мүліктік кепіл туралы шарт жасасу күні (мұндай шарттарға өзгерістер енгізу кезінде - кепілгерлік шартқа немесе мүліктік кепіл туралы шартына өзгерістер енгізу туралы шарт жасасу күні), ал уәкілетті экономикалық оператор міндеттерін орындауды қамтамасыз етуді ұсыну кезінде өзге тәсілмен:
1) заңды тұлғаны осындай тізілімге енгізу мақсатында уәкілетті экономикалық оператордың міндеттерін орындауды қамтамасыз етуді ұсыну кезінде, - уәкілетті экономикалық операторлардың тізіліміне енгізудің шарттарын сақтау туралы хабарламаны кеден органдары тіркеген күні;
2) уәкілетті экономикалық оператордың міндеттерін орындауды қамтамасыз етудің сомасын төмендету туралы уәкілетті экономикалық оператордың өтінішін кеден органдары тіркеген күні;
3) уәкілетті экономикалық операторлардың тізіліміне заңды тұлғаны енгізудің шарттарын сақтау мақсатында қамтамасыз ету тәсілінің бірінен басқасына ауыстыру не басқа уәкілетті экономикалық оператордың міндеттерін орындауды ұсыну кезінде уәкілетті экономикалық оператордың өтінішін кеден органы тіркеген күні валютаның қолданыстағы бағамы бойынша жүргізіледі.
12. Бірінші типті куәлікті бере отырып, уәкілетті экономикалық операторлардың тізіліміне заңды тұлғаны енгізу кезінде кем дегенде 1 млн. евроға баламалы мөлшерінде уәкілетті экономикалық оператордың міндеттерін орындауды қамтамасыз ету ұсынылады.
13. Егер уәкілетті экономикалық операторлардың тізіліміне заңды тұлғаны енгізген күннен бастап 2 жыл ішінде бірінші үлгідегі куәлік тоқтатылмаған жағдайда. онда 3-ші жылдан бастап уәкілетті экономикалық оператордың міндеттерін орындауды қамтамасыз ету кем дегенде 700 мың евроға баламалы мөлшерінде қамтамасыз етіледі.
14. Уәкілетті экономикалық операторлардың тізіліміне заңды тұлғаны енгізген күннен бастап 4 жыл ішінде бірінші үлгідегі куәлік тоқтатылмаған жағдайда, онда 5-ші жылдан бастап уәкілетті экономикалық оператордың міндеттерін орындауды қамтамасыз ету кем дегенде 500 мың евроға баламалы мөлшерінде қамтамасыз етіледі.
15. Уәкілетті экономикалық операторлардың тізіліміне заңды тұлғаны енгізген күннен бастап 5 жыл ішінде бірінші үлгідегі куәлік тоқтатылмаған жағдайда, онда 6-шы жылдан бастап уәкілетті экономикалық оператордың міндеттерін орындауды қамтамасыз ету кем дегенде 300 мың евроға баламалы мөлшерінде қамтамасыз етіледі.
16. Уәкілетті экономикалық операторлардың тізіліміне заңды тұлғаны енгізген күннен бастап 6 жыл ішінде бірінші үлгідегі куәлік тоқтатылмаған жағдайда, онда 7-ші жылдан бастап уәкілетті экономикалық оператордың міндеттерін орындауды қамтамасыз ету кем дегенде 150 мың евроға баламалы мөлшерінде қамтамасыз етіледі.
17. Кеден органы өтінішті тіркеген күні екінші және үшінші үлгідегі куәлігі бар уәкілетті экономикалық операторы болып табылатын заңды тұлғаға бірінші үлгідегі куәлікті бере отырып, уәкілетті экономикалық операторлардың тізіліміне енгізу кезінде уәкілетті экономикалық оператордың міндеттерін орындауды қамтамасыз ету осы баптың 12-тармағына сәйкес айқындалған мөлшерде не осы баптың 18 - 21-тармақтарына сәйкес айқындалған мөлшерде ұсынылады.
18. Уәкілетті экономикалық операторлардың тізіліміне заңды тұлғаны енгізген күннен бастап 2 жыл ішінде екінші және үшінші үлгідегі куәлік тоқтатылмаған жағдайда, онда үшінші жылдан бастап уәкілетті экономикалық оператордың міндеттерін орындауды қамтамасыз ету кем дегенде 700 мың евроға баламалы мөлшерінде қамтамасыз етіледі.
19. Уәкілетті экономикалық операторлардың тізіліміне заңды тұлғаны енгізген күннен бастап 4 жыл ішінде екінші және үшінші үлгідегі куәлік тоқтатылмаған жағдайда, онда бесінші жылдан бастап уәкілетті экономикалық оператордың міндеттерін орындауды қамтамасыз ету кем дегенде 500 мың евроға баламалы мөлшерінде қамтамасыз етіледі.
20. Уәкілетті экономикалық операторлардың тізіліміне заңды тұлғаны енгізген күннен бастап 5 жыл ішінде екінші және үшінші үлгідегі куәлік тоқтатылмаған жағдайда, онда алтыншы жылдан бастап уәкілетті экономикалық оператордың міндеттерін орындауды қамтамасыз ету кем дегенде 300 мың евроға баламалы мөлшерінде қамтамасыз етіледі.
21. Уәкілетті экономикалық операторлардың тізіліміне заңды тұлғаны енгізген күннен бастап 6 жыл ішінде екінші және үшінші үлгідегі куәлік тоқтатылмаған жағдайда, онда жетінші жылдан бастап уәкілетті экономикалық оператордың міндеттерін орындауды қамтамасыз ету кем дегенде 150 мың евроға баламалы мөлшерінде қамтамасыз етіледі.
22. Уәкілетті экономикалық операторлардың тізіліміне, кеден өкілдерінің тізіліміне және (немесе) кеден тасымалдаушыларының тізіліміне заңды тұлғаны енгізу кезінде уәкілетті экономикалық оператордың міндеттерін орындауды қамтамасыз ету және кеден өкілі немесе кеден тасымалдаушысы ретінде кеден ісі саласындағы қызметті жүзеге асыратын заңды тұлғаның міндеттерін орындауды қамтамасыз ету осы Кодекстің
399-бабы
9-тармағын есепке ала отырып, ұсынылады.
23. Уәкілетті экономикалық оператордың міндеттерін орындауды қамтамасыз етуді қайтару, мұндай заңды тұлғада, мынадай:
уәкілетті экономикалық операторлардың тізіліміне енгізуге үміткер заңды тұлғаны осы тізілімге енгізуден бас тарту;
осы баптың 8-тармағына сәйкес уәкілетті экономикалық оператордың міндеттерін орындауды қамтамасыз етудің бір тәсілін басқасымен ауыстыру;
осы бапта көзделген жағдайларда уәкілетті экономикалық оператордың міндеттерін орындауды қамтамасыз етудің қажетті мөлшерін азайту;
егер мұндай тізілімге енгізу уәкілетті экономикалық оператордың міндеттерін орындауды қамтамасыз ету шарты болып табылса. уәкілетті экономикалық операторлардың тізілімінен уәкілетті экономикалық операторды шығару;
үшінші типті куәлікті бере отырып, уәкілетті экономикалық операторлардың тізіліміне заңды тұлғаларды енгізу жағдайларында белгіленген мерзімде кедендік баждарды, салықтарды, арнайы, демпингке қарсы, өтем баждарын. өсімпұлдарды, пайыздарды төлеу бойынша орындалмаған міндеттер болмаған кезде жүзеге асырылады.
24. Уәкілетті экономикалық оператордың міндеттерін орындауды қамтамасыз етуді қайтару, осы мүше мемлекеттің заңнамасына сәйкес осындай қамтамасыз ету ұсынылған мүше мемлекеттің кеден органы жүзеге асырады.
25. Егер уәкілетті экономикалық операторға қатысты кедендік тексеру нысанында кедендік бақылау жүргізілсе, уәкілетті экономикалық оператордың міндеттерін орындауды қамтамасыз етуді қайтару, мұндай тексеру аяқталғаннан кейін жүзеге асырылады.
Мүше мемлекеттердің заңнамасында уәкілетті экономикалық оператордың міндеттерін орындауды қамтамасыз етуді қайтаруды жүзеге асыру үшін сақталуы міндетті өзге де шарттар белгіленуі мүмкін.
26. Мүше мемлекеттердің заңнамасында кедендік баждарды, салықтарды төлеу бойынша міндеттерді орындауды қамтамасыз ету үшін осы Кодекстің
63-бабы
1-тармағының 2 - 4-тармақшаларында көрсетілген не осы Кодекстің
63-бабы
2-тармағына сәйкес мүше мемлекеттердің заңнамасында белгіленген тәсілдермен уәкілетті экономикалық оператордың міндеттерін орындауды қамтамасыз ету ұсынылғанын растайтын құжаттарды қайтару тәртібі мен жағдайлары белгіленуі мүмкін.
27. Осы Кодекстің
399-бабы
16-тармағына сәйкес берілген уәкілетті экономикалық оператордың міндеттерін орындауды қамтамасыз ету осы Кодекстің
399-бабы
2-тармағына және осы баптың 2-тармағына сәйкес кедендік баждарды. салықтарды. арнайы, демпингке қарсы, өтем баждарын, өсімпұлдарды, пайыздарды төлеу жөніндегі міндеттерді орындауды қамтамасыз етуі тиіс.